Rīsu dumpis
Rīsu dumpis (japāņu: 米騒動, kome sōdō) bija masu sociālie nemieri Japānā, kuri norisinājās 1918. gadā no jūlija līdz septembrim. Šajos nemieros aptuveni 10 miljoni cilvēku protestēja pret spekulatīvajām rīsu - japāņu pārtikas pamatprodukta - cenām. Šos nemierus izraisīja ekonomiskā nestabilitāte pēc Pirmā pasaules kara beigām. Pirmais protests notika 1918. gada 23. jūlijā mazā zvejnieku pilsētiņā Uodzu, Tojamas prefektūrā.